Ronald Wyatt

Ronald ”Ron” Eldon Wyatt (1933 – 4. elokuuta 1999) oli yhdysvaltalainen anestesiahoitaja, joka ryhtyi itseoppineeksi vaihtoehtoarkeologiksi vuonna 1960 nähtyään Life-lehdessä kuvan Araratvuoren läheltä. Wyatt piti muodostumaa mahdollisina Nooan arkin jäänteinä. Tämän jälkeen Wyatt keskittyi raamatulliseen arkeologiaan ja pyrki kaivaustensa avulla todistamaan Raamatun todenperäisyyden. Wyatt teki noin sata matkaa Lähi-itään ja väitti löytäneensä tai ehkä löytäneensä niillä lähes kaikki Raamatun kadoksissa olleet merkittävät kohteet. Monet ammattiarkeologit ovat arvostelleet kitkerästi Wyattin tutkimuksia, samoin Raamatun tutkijat. Kun Wyatt tutki Nooan arkkina mahdollisesti pitämäänsä Durupinarin löytöä, hän esitti arkista erilaisia näkemyksiä kuin muun muassa mukana ollut niin ikään harrastelija David Fasold. Kun Wyatt kuoli, hänen järjestönsä WAR ajautui ilmiriitaan aikaisemmin järjestön kumppaneina toimineiden kanssa. Myös kristilliset kreationistijärjestöt kritisoivat verkossa Wyattin löytöjähttp://www.answersingenesis.org/creation/v14/i4/report.asp Special report: Amazing ‘Ark’ exposé. Wyatt kuului Yhdysvaltain seitsemännen päivän adventisteihin, joiden johto oli ja on eri mieltä Wyattin kanssa hänen tekemistään löydöistä. Wyatt erosikin adventisteista. Kreationistien sivuillakin näkee väitteitä, joiden mukaan Wyatt teki monesti hätiköityjä johtopäätöksiä ilman huolellista tutkimusta, ja että uskonnollinen näkemys vaikutti Wyattin tekemiin johtopäätöksiin. Vaikka Wyattia on arvosteltu kovasti joka puolelta, pieni uskollinen joukko fundamentalisteja ja evankelikaaleja kannattaa hänen ajatuksiaan. He katsovat Raamatun arkeologin joutuneen ilkeämielisen parjaamisen uhriksi. ==Ron Wyattin löydöt== Ron Wyatt ilmoitti löytäneensä muun muassa seuraavat Raamatussa mainitut kohteet: *Nooan arkki Itä-Turkissa, Durupinarin muodostumassa **Nooan Arkin ankkurikivet **Nooan ja tämän vaimon hauta *Sodoma ja Gomorra **Rikkipalloja jotka ovat peräisin Sodoman ja Gomorran palosta *Punaisen meren ylityspaikka **Faaraon vaunujen pyörä meren pohjassa. *Siinain vuori *Kammio, jossa Salomon temppelin jäänteet **Liitonarkki **Laatat joissa alkuperäiset kymmenen käskyä *Golgata, eli Jeesuksen ristiinnaulitsemisen paikan *Jeesuksen veri, joka oli valunut liiton arkun päälle. Wyattin tutkimustulokset kyseenalaistetaan arkeologipiireissä, ja Yhdysvalloissa hän sai useita syytteitä huijauksesta. Wyattin toimintatapoja ei ole hyväksytty piireissä: Esimerkiksi Wyatt ei ole paljastanut Salomonin temppelin jäänteiden sijaintipaikkaa kenellekään eikä ole myöskään ottanut valokuvia niistä. Näiden olemassaolosta on siis vain Wyattin sana. Esimerkiksi luonteeltaan kreationistinen ja erittäin kristillinen AiG on kritisoinut Wyattin näkemyksiä Sodomasta Nooan arkkiin. AiG esittää että arkki on normaali luonnonmuodostuma, joita alueella on enemmänkin. ==Lähteet== ==Aiheesta muualla== *Wyatt Archaeological Research *Wyattista suomeksi *Bill Fry:n Wyattin kannatussivu *Jim Pinkoski, Wyattin ensimmäisen museon johtajan esittely *Jonathan Grayn Wyattia tukevat sivut *"Tentmaker Ministries" in sivu *"cult-watch" -sivut *Arkeologi David Merling vastustaa Wyattia *Twin Cities Creation Science Association kriittinen Wyattille *Fortean Times article Luokka:Yhdysvaltalaiset tieteilijät Luokka:Näennäisarkeologia Luokka:Vuonna 1933 syntyneet Luokka:Vuonna 1999 kuolleet